Covid-19-statistieke: Meer as 8 000 nuwe gevalle in SAArgieffoto ter illustrasie (Foto: Unsplash) Nóg 8 319 pasiënte in die land het in die afgelope siklus van 24 uur positief getoets vir die koronavirus. Altesaam 845 083 mense in Suid-Afrika het nou reeds Covid-19 opgedoen sedert die virus vroeg vanjaar uitgebreek het. Dr. Zweli Mkhize, minister van gesondheid, het Vrydagaand in sy gebruiklike verklaring gesê nog 205 pasiënte het intussen weens Covid-19 gesterf. Dié sterftes is onderskeidelik in die Oos-Kaap (96), die Vrystaat (10), Gauteng (20), KwaZulu-Natal (20), Limpopo (2), Noord-Kaap (15) en die Wes-Kaap (42) aangemeld. Dít bring die land se dodetal op 22 952 te staan. Volgens Mkhize het 758 373 pasiënte in Suid-Afrika egter reeds van die koronavirus herstel. Nog 44 074 toetse is intussen uitgevoer. Die land het nou reeds 5 779 544 toetse sedert die uitbreek van die virus gedoen. Die meeste van die toetse is in die privaat sektor uitgevoer. Sterftes en mense wat herstel het: